Elõzetesben a Nyugati téri robbantó
A bíróság elõzetes letartóztatásba helyezte csütörtökön a Nyugati téri robbantót. T. Tamás tudomásul vette a döntést, nem fellebbezett. A rendõröknek korábban már beismerte a robbantást, de azt állította, nem szándékosan tette. A hétfõi, Nyugati téri robbanásnak nyolc sérültje volt.
A Pesti Központi Kerületi Bíróság elõzetes letartóztatásba helyezte T. Tamást, akit a Nyugati téren, a hatos villamoson történt robbanás miatt vettek õrizetbe. T. Tamást robbanóanyaggal való visszaéléssel és közveszélyokozással gyanúsítják. A bíróság szerint a bûncselekmény kiemelkedõ tárgyi súlya miatt fennáll a gyanúsított szökésének és elrejtõzésének veszélye, ezért elrendelték elõzetes letartóztatását. T. Tamás tudomásul vette a bíróság döntését.

Letartóztatásáról azután döntöttek, hogy a rendõrök kedden kihallgatták a fiút, aki részletes beismerõ vallomást tett. A rendõrök még a kihallgatás elõtt megállapították, hogy a fiút korábban többször megverték. Mivel nem tudott védekezni, vásárolt magának egy flóbertpisztolyt, és emellett internetrõl letöltött receptek alapján robbanóanyagot állított elõ.

A kihallgatáson az is kiderült, hogy T. Tamás hétfõn vonattal a Keleti pályaudvarra érkezett, ahonnan átgyalogolt a Blaha Lujza térre, majd felszállt a hatos villamosra. A villamoson leült, táskáját a lába közé a földre tette, majd, mikor a Nyugati pályaudvarhoz ért - ahol könyvet akart vásárolni -, hirtelen fölkapta a hátizsákját, melyben a gyúlékony elegy felrobbant. A fiú a rendõrség szerint nem szándékosan idézte elõ a robbanást. A hétfõ délutáni detonációnak egy súlyos és hét könnyû sérültje volt.
T. Tamás bíróság Nyugat rendõr robbantás ügyészség robbanás Nyugati tér